**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республикаса государственнöй эмбур реестр нуöдан да сэтысь юöр сетан пöрадок йылысь» Коми Республикаса Правительстволöн 2005 во лöддза-номъя тöлысь 30 лунся 175 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикаса государственнöй эмбур реестр нуöдан да сэтысь юöр сетан пöрадок йылысь» Коми Республикаса Правительстволöн 2005 во лöддза-номъя тöлысь 30 лунся 175 №-а шуöмö вежсьöмъяс содтöдын индöм серти.

2. Тайö шуöмыс вынсялö сiйöс примитан лунсянь.

Коми Республикаса Юралысьöс

 Медводдза вежысь А.Чернов

Сыктывкар

2010 вося сора тöлысь 16 лун

214 №

Коми Республикаса Правительстволöн

2010 во сора тöлысь 214 №-а шуöм дорö

СОДТÖД

«Коми Республикаса государственнöй эмбур реестр нуöдан да сэтысь юöр сетан пöрадок йылысь» Коми Республикаса Правительстволöн 2005 во лöддза-номъя тöлысь 30 лунся 175 №-а шуöмö пыртöм

**ВЕЖСЬÖМЪЯС**

«Коми Республикаса государственнöй эмбур реестр нуöдан да сэтысь юöр сетан пöрадок йылысь» Коми Республикаса Правительстволöн 2005 во лöддза-номъя тöлысь 30 лунся 175 №-а шуöмын:

Коми Республикаса государственнöй эмбур реестр нуöдан да сэтысь юöр сетан пöрадокын, мый вынсьöдöма шуöмöн (содтöд):

1) 3 пунктса квайтöд абзац киритны;

2) 4 пунктын «(ним, инпас, дон, сьöктöдöм да с.в.)» кывъяс киритны;

3) 6 пунктса «б» подпункт гижны тадзи:

«б) Коми Республикаса государственнöй эмбур серти учёт картаяс формаяс серти, мый вынсьöдöма Коми Республикаса эмбур агентствоöн, мый йöзöдöны Коми Республикаса эмбур агентстволöн официальнöй Öтуввез-сайтын, «Öтуввез» сетьын сiйö формаяссö вынсьöдöм бöрын 5 календарнöй лунöн;»;

4) 8 пункт киритны;

5) 9 пункт гижны тадзи:

«9. Сетöм материалъяс серти нуöдöм экспертизалöн помшуöмъяс кузя реестрö юöр пыртöмын öткажитöм вылö подулöн лоö:

а) документъяс сетöм, мый серти эмбурыс оз ло тайö Пöрадоклöн 3 пункт серти реестрö пыртöм объектöн;

б) тайö Пöрадоклöн 6 пунктын индöм документъяссö сетöма абу тырвыйö.

Реестрö объектъяс пыртöм вылö документъяс выльысь сетсьöны тайö пунктса «б» подпунктöн артыштöм öткажитöм вылö подувсö бырöдöм бöрын.»;

6) 11 пунктын «(водзö – ИНОН)» кывъяс киритны;

7) 12 пунктын «учёт объектъяс йылысь даннöйяс вежöм йылысь документъяс» кывъяс вежны «тайö Пöрадоклöн 6 пунктса «в» да «г» подпунктъясын индöм документъяс» кывъясöн;

8) 14 пунктын «Россия Федерацияса законодательство да Коми Республикаса законодательство серти» кывъяс киритны;

9) 15 пункт гижны тадзи:

«15. Объектъяс йылысь юöр сетсьö Коми Республикаса эмбур агентствоö гижöмöн запрос воан лунсянь 15 лунöн.».

Вуджöдiс Кузнецова Н.А., 2 226 пас